Aleksandras Alekseičikas

Aleksandras Alekseičikas Kirinovas (g. 1940 m. vasario 9 d. Minske) – Lietuvos psichiatras psichoterapeutas.Psichoterapeutas A.Alekseičikas: „Kelias į dangų yra status ir siauras, į pragarą – patogus ir platus“ 

 Biografija 
Tėvas gydytojas, dirbo Vilniaus ligoninėje.

1940–1943 m. gyveno Minske, nuo 1943 m. – Naujojoje Vilnioje. Iš Baltarusijos šeima pasitraukė dėl vokiečių politikos. Mokėsi vietinėje rusų mokykloje. Baigęs mokyklą, įstojo studijuoti medicinos į Kauno medicinos institutą. Vėliau persikėlė studijuoti į Vilnių, VU MF. Baigęs medicinos studijas, 3 metus atliko praktiką Utenos psichiatrinėje ligoninėje, aptarnavusioje 3 rajonus (mokytojas Antanas Smalstys). Stažavosi užsienyje. Kelias savaites – Varšuvoje (Lenkija), Prahoje, Berlyne (Vokietija), Maskvoje (Rusija).Aleksandras Alekseičikas. Sergate? Dėkui Dievui, vadinasi, Jis dar jūsų nepamiršo (I)

Vienas iš mokytojų – Napoleonas Indrašius, taikęs hipnozę, ja gydęs, maždaug nuo 1959 m. kėlęs idėjas kaip pradėti lietuvišką psichoterapiją, kurias pirmasis pradėjo įgyvendinti Alekseičikas. 1967 m. įsteigė pirmąjį Lietuvoje psichoterapijos kabinetą. Pradėjo vesti grupinės terapijos seminarus, psichoterapiją dėstė gydytojams bei psichologams. Vėliau sukūrė atskirą psichoterapijos skyrių.Tikra psichoterapija – labai susijusi su tikėjimu

Buvo buvo Vilniaus miesto psichikos sveikatos centro Ribinių būsenų skyriaus vedėjas.Vilniaus miesto psichikos sveikatos centras  Stažavo Lenkijoje, Čekijoje, Vokietijoje, Rusijoje.

Mokslinio darbo pagrindinės kryptys – intensyvus terapinis gyvenimas, egzistencinė ir įtikinamoji psichoterapija, hipnozė, nemedikamentinis gydymas. Veda grupinius seminarus, psichoterapiją dėsto gydytojams ir psichologams. Paskelbė apie 100 mokslo ir mokslo populiarinamųjų straipsnių. Žurnalų Existentia: psichologija i psichoterapija (tarptautinis, leidžiamas Latvijoje; nuo 2008 m.), Ekzistencial′naja tradicija: filosofija, psichologija, psichoterapija (Rusija; nuo 2003 m.) redakcinės tarybos narys.

2024 m. gegužės mėn. jis buvo atleistas iš pareigų po viešų pareiškimų, kuriuose teigė, jog homoseksualumas yra gydytinas sutrikimas. Šie teiginiai buvo kritikuojami kaip esantys moksliškai nepagrįsti, pažeidžiantys profesinės etikos normas ir žmogaus teises.Lithuanian psychiatrist who “treated” LGBT people sacked, LRT English, 2024-05-16

 Bibliografija 
 Žmogaus silpnybių psichologija (1980 m.)
 Gydyti gyvenimu (2008 m., išleista rusų, anglų, vokiečių kalbomis)
 Gyvename kartą, bet kiekvieną dieną (2012 m.)

 Šaltiniai 

Kategorija:Lietuvos psichoterapeutai
Kategorija:Lietuvos psichiatrai